Avertizare ANM: Vremea va deveni geroasă, iar în zonele montane va ninge viscolit.
ANM a emis o avertizare de vreme rece pentru următoarele două zile. La munte și în zonele înalte va ninge viscolit. Vântul va atinge viteze de 60-80 de km/h.
În intervalul 13 ianuarie, ora 10.00 și 15 ianuarie, ora 10.00 vor fi înregistrate fenomene precum ninsorile moderate cantitativ și intensificări ale vântului în zona montană înaltă.În intervalul menționat, în regiunile vestice, nordice și centrale va ninge temporar, iar în zona de munte, prin acumulare, se vor înregistra cantități de 15-20 l/mp. Se va depune strat nou de zăpadă, pe alocuri consistent.În zona montană înaltă, cu precădere a Carpaților Meridionali, vântul va bate în rafale de 60-80 km/h, viscolind ninsoarea și determinând scăderea vizibilității. La sfârșitul săptămânii, vremea va deveni rece, geroasă mai ales noaptea și dimineața.